### Resume

Rådgiver for Bøgevangskolen, Vejles Frie Fagskole for unge med særlige behov, har anmodet om udarbejdelse af en lokalplan. Lokalplanområdet ligger i området mellem Bøgevang og [adresse] i [adresse] sydlige bydel. Skolen fungerer med undervisningsfaciliteter, mindre værkstedsfunktioner, fælles faciliteter og elevværelser placeret i fritstående i bygninger i lokalplanområdet. Lokalplanen skal muliggøre at eksisterende funktioner moderniseres, og at der kan foretages nedrivning af en garage og en nyerhvervet nabovilla samt opførelse af to nye bygninger, indeholdende multisal og værksteder samt elevværelser.

### Sagsfremstilling

Lokalplanens indhold

![](data:image/png;base64...)

Figur 1: Afgrænsning af lokalplanområdet.

![](data:image/png;base64...)

Figur 2: Eksisterende forhold. Skolens bygninger er markeret med hvidt.

![](data:image/png;base64...)

Figur 3: Fremtidige forhold. Skolens nye bygninger markeret med hvidt.

Verner Bach ligger på skolens ejendom i området mellem Bøgevang og [adresse] på [adresse] i Vejle. Området opleves som et boligområde med fritliggende bygninger i haver.

Lokalplanområdet er på ca. 6.200 m²

Rådgiver for Bøgevangskolen, Vejles Frie Fagskole for unge med særlige behov, har anmodet om udarbejdelse af en lokalplan, der skal muliggøre at eksisterende funktioner moderniseres, og at der kan foretages nedrivning af en garage og en nylig købt nabovilla samt opførelse af to nye bygninger.

Verner Bach, Bøgevang 18, er placeret i et boligområde med typisk 1½ plans villaer. På [adresse], næsten omgivet af skolen, er en privat børneinstitution.

Skolen har til huse i større fritstående bygninger omgivet af have. Parkering findes mod Bøgevang. Mod syd findes et større have område. Bygningerne er fortrinsvis opført med gulbrune tegl facader og tegltag.

Fremtidigt ønskes en garage og et nyerhvervet enfamiliehus, [adresse] 5, på tilsammen 121 m² nedrevet.

I stedet skal der opføres en bygning indeholdende multisal og værksted, i alt ca. 655 m² samt en ny bygning med elevværelser på ca. 280 m². Nybyggeriet supplerer de eksisterende bygninger, så der fremkommer en veldefineret skolegård centralt på grunden.

Bygningerne skal fremstå med saddeltag og henvende sig mod gaden. Der vælges naturbaserede materialer, der fremstår uden at efterligne naturprodukter som eksempelvis enten tegl eller skærmtegl. Der lægges op til et moderne facadeudtryk, der nænsomt lægger sig op ad det eksisterende, som samtidigt muliggør en bæredygtig byggemetode.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimeligt tid til inddragelsen af offentligheden.

[adresse]

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1407 igangsættes. |

### Beslutning

Godkendt.

Mik Frederiksen og Nicklas Hermansen var fraværende.